Z Á P I S N I C A   č. 1/2012

     Zo   zasadnutia Obecného zastupiteľstva v Slaskej, konaného dňa  29. marca  2012 o 18,00 hod. v kancelárii starostu obce vo volebnom období 2010 - 2014.

Prítomní:
Podľa prezenčnej listiny boli prítomní všetci  poslanci obecného zastupiteľstva, starosta obce, hlavný kontrolór obce, administratívna pracovníčka obecného úradu. 

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Správa hlavného kontrolóra o plnení uznesení 62/2011 až 86/2011.
4.	Žiadosti:
-	Žiadosť M. Báťu o vyjadrenie obce k vydržaniu pozemku.
5.	Plnenie rozpočtu k 29.02.2012.
6.	Hlavný kontrolór obce:
-	Správa o výsledku  následnej finančnej kontroly č. 1/2012.
-	Záznam o následnej finančnej kontrole č. 2/2012. 
7.	Inventarizácia majetku obce za rok 2011.
8.	- Informácia o priebehu súdneho konania so spol. AZEX, s.r.o.
- Informácia o protipovodňových opatreniach v obci.
9.	Návrh dodatku k zmluve o spoločnom obecnom úrade.,
10.	Rôzne.
11.	Diskusia.
12.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý podľa prezenčnej listiny skonštatoval, že zastupiteľstvo je uznášaniaschopné, nakoľko  sú  prítomní všetci poslanci obecného zastupiteľstva. 

K bodu č. 2

Poslanec Arnošt Göth požiadal o doplnenie programu a to o informáciu o protipovodňových opatreniach v obci Slaská. Poslanci nemali žiadne pripomienky a súhlasili s doplnením programu, následne na túto skutočnosť bol program rokovania  obecného zastupiteľstva uznesením č. 1/2012 schválený v podobe, ktorá je uvedená v tejto zápisnici. Za zapisovateľku zápisnice určil starosta obce sl. Mojžišovú. Poslanci si uznesením č. 2/2012 za overovateľov zápisnice zvolili Ing. Petra Hrica a Ing. Miriam Ťahúňovú. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                        proti: 0
                        zdržal sa: 0
                        nehlasoval: 0

K bodu č. 3

Informáciu o plnení uznesení č. 62/2011 až 86/2011 predniesol poslancom obecného zastupiteľstva hlavný kontrolór obce JUDr. Ján Belička. V správe skonštatoval, že  uznesenia boli splnené až na uznesenie č. 73/2011- Zámenná zmluva so spoločnosťou Coop Jednota Žarnovica, s.d., ktoré je stále v plnení. Po podaní informácie  hlavným kontrolórom obce starosta ihneď otvoril rozpravu k tomuto bodu. Poslanci nemali žiadne pripomienky a uznesením č. 3/2012 zobrali na vedomie správu hlavného kontrolóra obce o kontrole uznesení  č.  62/2011 až 86/2011. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 4

Na obecný úrad bola doručená žiadosť p. Miroslava Báťu, bytom Slaská č. 162 o vyjadrenie k vydržaniu pozemkov zapísaných na LV 1260 v k.ú. Slaská v podieloch právnej predchodkyne  (Anne Báťovej rod. Kútikovej), ktorá mu bola stará matka.  Poslanci k uvedenej žiadosti nemali pripomienky a uznesením č. 4/2012 súhlasili  v mene obce Slaská s vyjadrením podľa § 63 písm. a) ods. 2 zákona č. 323/1992 Zb. o notároch a notárskej činnosti v znení neskorších predpisov, že obec nemá výhrady k vzniku vlastníckeho práva vydržaním k nehnuteľnosti zapísanej na LV č. 1260 v k.ú. Slaská v podiele právnej predchodkyne (Anna Báťová, rod. Kútiková) v prospech: Miroslav Báťo, rod. Báťo, nar. 8.2.1963, bytom Slaská č. 162, 966 22 Lutila. 
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 5

V materiáloch na zasadnutie sa nachádzalo aj plnenie rozpočtu k 29.2.2012  a tak starosta obce hneď otvoril diskusiu k tomuto bodu programu. Poslanci nemali pripomienky k uvedenému plneniu a uznesením č. 5/2012 zobrali poslanci obecného zastupiteľstva na vedomie plnenie rozpočtu k 29.02.2012.
Hlasovanie: za: 5 –  Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 6

Ďalším bodom v programe bola správa hlavného kontrolóra obce o výsledku  následnej finančnej kontroly č. 1/2012 a taktiež záznam o následnej finančnej kontrole č. 2/2012, preto  starosta odovzdal slovo hlavnému kontrolórovi JUDr. Beličkovi, aby uvedenú správu  a záznam predniesol poslancom obecného zastupiteľstva. Hlavný kontrolór obce vo svojej správe uvádza, že išlo o kontrolu subjektu OZ  ŠK Slaská, ktorému bola zo strany obce poskytnutá dotácia v roku 2011. V správe uvádza, že evidencia účtovných dokladov sa zlepšila.   Ďalej hlavný kontrolór oboznámil poslancov aj so záznamom o následnej finančnej kontroly č. 2/2012. Kontrolované bolo vedenie peňažného denníka a taktiež účtovné doklady obce Slaská. Vo svojom zázname hlavný kontrolór konštatuje, že neboli zistené žiadne nedostatky a že vedenie účtovnej dokumentácie vyhovuje zákonným požiadavkám. Po odznení uvedených správ, požiadal starosta obce poslancov OZ o vyjadrenie.  Poslanci nemali  žiadne dotazy k uvedeným správam a tak uznesením č. 6/2012 obecné zastupiteľstvo zobralo na vedomie  správu hlavného kontrolóra obce o výsledku následnej finančnej kontroly č. 1/2012. a záznam hlavného kontrolóra obce o následnej finančnej kontrole č. 2/2012.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 7
V materiáloch na zasadnutie Obecného zastupiteľstva sa nachádzala aj písomne spracovaná správa z inventarizácie majetku obce Slaská k 31.12.2011. Samotná správa obsahuje aj zoznam vyradeného majetku, ktorého najvyššiu hodnotu má požiarne vozidlo AVIA, ktoré sa nepodarilo odpredať ani v rámci obchodnej verejnej súťaže. Ďalej súčasťou vyradeného majetku je aj nefunkčná elektronika ako fax, kopírka, televízor, vŕtačka, či odpredané pozemky alebo krátkodobý hmotný majetok. Starosta obce preto hneď otvoril rozpravu k uvedenej správe. Poslanci nemali žiadne pripomienky k uvedenej správe, keďže s jej obsahom sa ako členovia inventarizačných komisií oboznámili a svojimi podpismi obsah správy odsúhlasili.  Následne poslanci uznesením č. 7/2012 schválili správu z inventarizácie majetku obce Slaská k 31.12.2011 podľa predloženého návrhu a vyradenie majetku na základe výsledkov inventarizácie majetku za rok 2011 podľa predloženého návrhu v celkovej hodnote 10.504,30 €.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 8

Starosta obce informoval poslancov OZ o priebehu súdneho sporu medzi obcou Slaská a spoločnosťou AZEX s.r.o. Pripomenul poslancom OZ, že obec od roku 2008 čelí  žalobe od spol. AZEX s.r.o. o náhradu škody vo výške 145.677,24 Eur. Počas tejto  doby vydal Okresný súd v Žiari nad Hronom dvakrát rozsudok, ktorým nárok uvedenej spoločnosti priznal. Obec sa  však  v každom prípade odvolala na  Krajský súd v Banskej Bystrici a ten následne rozsudky okresného súdu zrušil. Tretí rozsudok okresného súdu bol vynesený 8. februára 2012. Tentoraz okresný súd  žalobu voči obci Slaská zamietol. Rozsudok ešte nie je právoplatný. Poslanci OZ vyjadrili spokojnosť s momentálnym výsledkom  uvedeného súdneho konania a  tak  uznesením č. 8/2012 obecné zastupiteľstvo zobralo na vedomie  informáciu o priebehu súdneho konania vo veci náhrady škody vedenom so spol. AZEX, s.r.o
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Starosta obce ďalej informoval poslancov OZ o protipovodňových opatreniach v obci Slaská. V rámci uvedených opatrení sa v katastri obce Slaská realizuje projekt revitalizácie krajiny. Vyčistila sa časť toku Brestovho potoka, v ktorom sa osadili prehrádzky a drevené odrážky. V časti obce dolina sa vytvorili dve vodozádržné nádrže. Vo veci projektu potoka obec úspešná nebude, nakoľko sa jej nepodarilo získať v príslušnej lehote vyjadrenie SPF k projektovej dokumentácii a nezdokladovala vysporiadaný právny vzťah k časti pozemku pod tokom potoka (nájom, odkúpenie). SPF bol dlhý čas nečinný z dôvodu personálnych zmien. Starosta informoval, že uvedené práce revitalizácie krajiny budú hotové do 31.3.2012. Poslanci nemali pripomienky a uznesením č. 9/2012 obecné zastupiteľstvo zobralo na vedomie informáciu o protipovodňových opatreniach v obci. 
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 9

Ďalším bodom rokovania bolo prerokovanie návrhu dodatku k zmluve o spoločnom  obecnom úrade s pôsobnosťou stavebného úradu. V návrhu sa uvádza, že  ide o zmenu v článku IV pôvodnej zmluvy  a to v bode č. 1 počet zamestnancov.  Vzhľadom ku skutočnosti, že agenda stavebného úradu je náročná, požadujú v dodatku počet zamestnancov 5. Ďalej dodatok obsahuje aj zmenu, čo sa týka financií od jednotlivých obci. Kým v minulosti sa za služby platilo vždy až po skončení kalendárneho roku za skutočne vybavené podania, teraz spoločný úrad požaduje zálohovú platbu vo výške 1,20€ na občana. Po tejto informácií starosta požiadal poslancov o prípadné pripomienky. Poslanec Göth vyjadril názor, že je to veľký nárast v poplatku za obyvateľa, ale zároveň uviedol, že vzhľadom k náročnosti práce je v dnešnej dobe nemožné, aby si všetky náležitosti súvisiace so stavebnou činnosťou riešila sama obec, nakoľko by musel byť na obci zamestnanec, ktorý by stavebnú agendu viedol a musel by mať taktiež príslušné vzdelanie a to by bolo pre obec ešte finančne náročnejšie. Ostatní poslanci sa stotožnili s názorom poslanca Götha a uznesením č. 10/2012 obecné zastupiteľstvo schválilo dodatok zmluvy č. 1/EO/2003/MP-p
Zmena č. IV: V bode č. 1 – počet zamestnancov Spoločného obecného úradu s pôsobnosťou stavebného úradu je 5. V bode 2 – tzv. vyrovnávacia položka, ktorou sa rozumie časť prostriedkov vynakladaných na pokrytie skutočných nákladov na zabezpečenie výkonu štátnej správy predstavuje sumu 1,20 € za jedného obyvateľa obce.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 10
 
V bode rôzne starosta uviedol, že na obecný úrad prišli viacerí vlastníci, ktorí po zapísaní projektu pozemkových úprav, prípadne po dedičských  vysporiadaniach vlastnia pozemky v katastrálnom území obce Slaská a ponúkli ich obci na predaj. Poslanec Göth poznamenal, že obec aj v minulosti odkupovala pozemky od súkromných osôb a tým navyšovala svoj majetok. Ostatní poslanci OZ vyjadrili taktiež súhlasné stanovisko k uvedeným ponukám. Po súhlasných stanoviskách starosta obce vyzval poslancov OZ, aby sa ku každej ponuke   vyjadrili. Ako prvá ponuka bola ponuka od p. Anny Dianovej, trvale bytom Železničná č. 34, Hliník nad Hronom. Poslanci nemali žiadne pripomienky a tak uznesením č. 11/2012 schválili  kúpu nehnuteľností v prospech obce Slaská a to spoluvlastnícke podiely o veľkosti 1/24 a 1/48 (zodpovedajúca výmera podielov – 5,33 m2 a 2,67 m2) na pozemku parcela č. E-KN 26, vedená ako záhrady o výmere 128 m2, zapísaná na LV č. 795 v k.ú. Slaská a spoluvlastnícky podiel o veľkosti 1/48 (zodpovedajúca výmera podielu – 1,54 m2) na pozemku parcela č. E-KN 28, vedená ako záhrady o výmere 74 m2, zapísaná na LV č. 974 v k.ú. Slaská, od predávajúcej p. Anny Dianovej, nar. 27.10.1949, bytom Železničná č. 34, 966 01 Hliník nad Hronom, za kúpnu cenu spolu v sume 9,54 €.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Ďalšou ponukou na odpredaj bola ponuka od p. Valérie Zavažanovej, trvale bytom Slaská č. 114. Ani k tejto ponuke poslanci nemali námietky a tak uznesením č. 12/2012 obecné zastupiteľstvo schválilo kúpu nehnuteľností v prospech obce Slaská a to spoluvlastnícke podiely o veľkosti 210/1080 a 24/1080 (zodpovedajúca výmera podielov – 216,81 m2 a 24,78 m2) na pozemku parcela č. E-KN 548, vedená ako TTP o výmere 1115 m2, zapísaná na LV č. 366 v k.ú. Slaská, spoluvlastnícky podiel o veľkosti 7/1215 (zodpovedajúca výmera podielu – 0,78 m2) na pozemku parcela č. C-KN 100, vedená ako záhrady o výmere 135 m2, zapísaná na LV č. 915 v k.ú. Slaská, spoluvlastnícky podiel o veľkosti 1/18 (zodpovedajúca výmera podielu – 3,72 m2) na pozemku parcela č. E-KN 15/3, vedená ako zastavané plochy a nádvoria o výmere 67 m2, zapísaná na LV č. 961 v k.ú. Slaská a spoluvlastnícky podiel o veľkosti 185/9828 (zodpovedajúca výmera podielu – 5,14 m2) na pozemku parcela č. C-KN 99, vedená ako zastavané plochy a nádvoria o výmere 273 m2, zapísaná na LV č. 914 v k.ú. Slaská,  od predávajúcej p. Valérie Zavažanovej, nar. 19.8.1946, bytom Slaská č. 114, 966 22 Lutila, za kúpnu cenu spolu v sume 9,18 €.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Ponuka na odpredaj pozemkov bola aj ponuka od p. Rudolfa Zavažana, trvale bytom Slaská č. 114. Poslanci súhlasili aj s touto ponukou a tak uznesením č. 13/2012 obecné zastupiteľstvo schválilo kúpu nehnuteľnosti v prospech obce Slaská a to spoluvlastnícky podiel o veľkosti 42/1080  (zodpovedajúca výmera podielu – 43,36 m2) na pozemku parcela č. E-KN 548, vedená ako TTP o výmere 1115 m2, zapísaná na LV č. 366 v k.ú. Slaská, od predávajúceho p. Rudolfa Zavažana, nar. 18.9.1944, bytom Slaská č. 114, 966 22 Lutila, za kúpnu cenu spolu v sume 1,00 €.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

P. Emília Sýkorová taktiež obci Slaská ponúkla na odpredaj nehnuteľnosti, ktoré vlastní. Poslanci súhlasili a uznesením č. 14/2012 obecné zastupiteľstvo schválilo kúpu nehnuteľnosti v prospech obce Slaská a to spoluvlastnícky podiel o veľkosti 35/384  (zodpovedajúca výmera podielu – 168,62 m2) na pozemku parcela č. E-KN 556, vedená ako TTP o výmere 1850 m2, zapísaná na LV č. 917 v k.ú. Slaská, od predávajúceho p. Emília Sýkorová, nar. 30.10.1940, bytom Svitavská č. 904/20, 965 01 Žiar nad Hronom, za kúpnu cenu spolu v sume 45,63 €.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

P. Marta Futákova zo Žiaru nad Hronom pozemky ktorých je vlastníčkou zdedila po manželovi a taktiež ich ponúkla obci na predaj. Poslanci súhlasili aj s týmto návrhom a tak uznesením č. 15/2012 obecné zastupiteľstvo schválilo kúpu nehnuteľností v prospech obce Slaská a to spoluvlastnícky podiel o veľkosti 51/180  (zodpovedajúca výmera podielu – 38,53 m2) na pozemku parcela č. E-KN 14, vedená ako zastavané plochy a nádvoria o výmere 136 m2, zapísaná na LV č. 76 v k.ú. Slaská, spoluvlastnícky podiel o veľkosti 1295/9828 (zodpovedajúca výmera podielu – 35,97 m2) na pozemku parcela č. C-KN 99, vedená ako zastavané plochy a nádvoria o výmere 273 m2, zapísaná na LV č. 914 v k.ú. Slaská, spoluvlastnícky podiel o veľkosti 49/1215 (zodpovedajúca výmera podielu – 5,44 m2) na pozemku parcela č. C-KN 100, vedená ako záhrady o výmere 135 m2, zapísaná na LV č. 915 v k.ú. Slaská a spoluvlastnícky podiel o veľkosti 15/3 (zodpovedajúca výmera podielu – 26,06 m2) na pozemku parcela č. E-KN 15/3, vedená ako zastavané plochy a nádvoria o výmere 67 m2, zapísaná na LV č. 961 v k.ú. Slaská, od predávajúceho p. Marta Futáková, nar. 20.3.1936, bytom A. Dubčeka č. 20/16, 965 01 Žiar nad Hronom, za kúpnu cenu spolu v sume 28,62 €.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Ďalšou ponukou bola ponuka od p. Anny Kutašovej, bytom Žiar nad Hronom. Poslanci aj v tomto prípade nemali žiadne výhrady a tak uznesením č.  16/2012 schválili kúpu nehnuteľností v prospech obce Slaská a to spoluvlastnícky podiel o veľkosti 428/5785  (zodpovedajúca výmera podielu – 428 m2) na pozemku parcela č. C-KN 2090, vedená ako lesné pozemky o výmere 5785 m2, zapísaná na LV č. 1613 v k.ú. Slaská, vlastnícky podiel o veľkosti 1/1 (zodpovedajúca výmera podielu – 623 m2) na pozemku parcela č. C-KN 1570, vedená ako TTP o výmere 623 m2, zapísaná na LV č. 1486 v k.ú. Slaská, vlastnícky podiel o veľkosti 1/1 (zodpovedajúca výmera podielu – 680 m2) na pozemku parcela č. C-KN 1826, vedená ako orná pôda o výmere 680 m2, zapísaná na LV č. 1486 v k.ú. Slaská, vlastnícky podiel o veľkosti 1/1 (zodpovedajúca výmera podielu – 973 m2) na pozemku parcela č. C-KN 2315, vedená ako TTP o výmere 973 m2, zapísaná na LV č. 1486 v k.ú. Slaská, vlastnícky podiel o veľkosti 1/1 (zodpovedajúca výmera podielu – 1627 m2) na pozemku parcela č. C-KN 2450, vedená ako TTP o výmere 1627 m2, zapísaná na LV č. 1486 v k.ú. Slaská a vlastnícky podiel o veľkosti 1/1 (zodpovedajúca výmera podielu – 772 m2) na pozemku parcela č. C-KN 2858, vedená ako TTP o výmere 772 m2, zapísaná na LV č. 1486 v k.ú. Slaská, od predávajúceho p. Anna Kutašová, nar. 23.11.1951, bytom Svitavská č. 10/31, 965 01 Žiar nad Hronom, za kúpnu cenu spolu v sume 1.407,77 €.
 Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Poslednou ponukou na kúpu pozemkov bola ponuka od p. Valérie Hlaváčikovej, bytom Slaská č. 130. Poslanci si aj túto ponuku zvážili a uznesením č. 17/2012 obecné zastupiteľstvo schválilo kúpu nehnuteľností v prospech obce Slaská a to spoluvlastnícky podiel o veľkosti 1/4  (zodpovedajúca výmera podielu – 18,25 m2) na pozemku parcela č. E-KN 577/2, vedená ako orná pôda o výmere 73 m2, zapísaná na LV č. 336 v k.ú. Slaská, spoluvlastnícky podiel o veľkosti 2/8 (zodpovedajúca výmera podielu – 617,25 m2) na pozemku parcela č. E-KN 117/1, vedená ako TTP o výmere 2469 m2, zapísaná na LV č. 749 v k.ú. Slaská a spoluvlastnícky podiel o veľkosti 2/8 (zodpovedajúca výmera podielu – 472,5 m2) na pozemku parcela č. E-KN 595, vedená ako orná pôda o výmere 1890 m2, zapísaná na LV č. 749 v k.ú. Slaská, od predávajúceho p. Valéria Hlaváčiková, nar. 4.6.1933, bytom Slaská č. 130, 966 22 Lutila, za kúpnu cenu spolu v sume 299,16 €.
Hlasovanie: za: 5 – Ing. Göth, p. Fronc, Ing. M. Hric, Ing. P. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 11

V diskusií sa nikto neprihlásil  o slovo

K bodu č. 12

Starosta obce poďakoval všetkým prítomným za účasť na zasadnutí obecného zastupiteľstva. Termín ďalšieho  zasadnutia určil na 14.6.2012.

Zapísala: Zuzana  M o j ž i š o v á, v.r.

Daniel G e l i e n, v.r.
starosta obce

 Ing. Peter  H r i c, v.r. 
overovateľ

Ing Miriam   Ť a h ú ň o v á, v.r.        
overovateľka